Document ID: 31997R1595

ΚΑΝΟΝΙΣΜΟΣ (ΕΚ) αριθ. 1595/97 ΤΟΥ ΣΥΜΒΟΥΛΙΟΥ της 24ης Ιουλίου 1997 για τροποποίηση του κανονισμού (ΕΚ) αριθ. 3066/95 για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα, και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, και για την κατάργηση του κανονισμού (ΕΟΚ) αριθ. 1988/93
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι τα μέτρα που προβλέπονται από τον κανονισμό (ΕΚ) αριθ. 3066/95 (1), ενόψει αυτόνομης και μεταβατικής προσαρμογής ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, παρατάθηκαν μέχρι τις 31 Δεκεμβρίου 1996, δυνάμει του κανονισμού (ΕΚ) αριθ. 1194/96 (2), και εν συνεχεία μέχρι τις 31 Δεκεμβρίου 1997, δυνάμει του κανονισμού (ΕΚ) αριθ. 2490/96 (3) 7
ότι, σύμφωνα με τις οδηγίες που έχουν εκδοθεί από το Συμβούλιο στις 6 Μαρτίου 1995, η Επιτροπή και οι ενδιαφερόμενες συνδεδεμένες χώρες έχουν περατώσει τις διαπραγματεύσεις που αποσκοπούν στη σύναψη συμπληρωματικών πρωτοκόλλων των ευρωπαϊκών συμφωνιών 7
ότι, λόγω των πολύ σύντομων προθεσμιών, τα συμπληρωματικά πρωτόκολλα των ευρωπαϊκών συμφωνιών δεν θα μπορέσουν να τεθούν σε ισχύ την 1η Ιουλίου 1997 7 ότι, επομένως, οι τροποποιήσεις ορισμένων παραχωρήσεων που προβλέπονται από τα εν λόγω πρωτόκολλα στο γεωργικό τομέα για την περίοδο που αρχίζει την 1η Ιουλίου 1997, δεν θα μπορέσουν να τεθούν σε εφαρμογή στο πλαίσιο της θέσης σε ισχύ των εν λόγω πρωτοκόλλων 7
ότι, εντούτοις, η υλοποίηση των εν λόγω τροποποιήσεων αποτελεί ουσιώδες στοιχείο του αποτελέσματος των διαπραγματεύσεων που αποσκοπούν στη σύναψη συμπληρωματικών πρωτοκόλλων των ευρωπαϊκών συμφωνιών 7 ότι θα πρέπει, εξάλλου, να εξασφαλισθεί η αρμονική μετάβαση από τα αυτόνομα και μεταβατικά προτιμησιακά γεωργικά καθεστώτα που προβλέπονται από τον κανονισμό (ΕΚ) αριθ. 3066/95, τα οποία είναι εφαρμοστέα μέχρι τις 31 Δεκεμβρίου 1997, στα νέα προτιμησιακά γεωργικά καθεστώτα τα οποία πρόκειται να καθορισθούν στο πλαίσιο των συμπληρωματικών πρωτοκόλλων των ευρωπαϊκών συμφωνιών 7
ότι είναι, επομένως, σκόπιμο να προσαρμοσθούν τα μέτρα που προβλέπονται στον κανονισμό (ΕΚ) αριθ. 3066/95, τροποποιώντας αυτόν τον κανονισμό, ούτως ώστε να ανατραπεί η αναδρομική θέση σε εφαρμογή, από την 1η Ιουλίου 1997, των αποτελεσμάτων των διαπραγματεύσεων που αποσκοπούν στη σύναψη των συμπληρωματικών πρωτοκόλλων των ευρωπαϊκών συμφωνιών, όσον αφορά το γεωργικό τομέα 7
ότι για να επιτραπεί, για λόγους απλούστευσης, η πολυετής υλοποίηση των παραχωρήσεων που αναφέρονται στον παρόντα κανονισμό, χρειάζεται να καταργηθεί ο περιορισμός της περιόδου εφαρμογής του μέχρι τις 31 Δεκεμβρίου 1997 7 ότι χρειάζεται, επιπλέον, να προβλεφθούν ορισμένες διατάξεις, συμπεριλαμβανομένης της κατάργησης του κανονισμού (ΕΟΚ) αριθ. 1988/93 (4), που να καθιστούν δυνατή την αρμονική μετάβαση από το αυτόνομο καθεστώς που θεσπίζεται με τον παρόντα κανονισμό προς το συμβατικό καθεστώς το οποίο προβλέπεται από τα πρόσθετα πρωτόκολλα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3066/95 τροποποιείται ως εξής:
1. Στα άρθρα 2 έως 7, παράγραφος 2, η λέξη «προσωρινού», καταργείται.
2. Το άρθρο 9 αντικαθίσταται από το ακόλουθο κείμενο:
«Άρθρο 9
Η διαχείριση των δασμολογικών ποσοστώσεων που φέρουν αύξοντα αριθμό μεγαλύτερο του 09.5100, γίνεται από την Επιτροπή σύμφωνα με τα άρθρα 2 έως 4 του κανονισμού (ΕΚ) αριθ. 1798/94 (*).
(*) ΕΕ αριθ. L 189 της 23. 7. 1994, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 921/96 (ΕΕ αριθ. L 126 της 24. 5. 1996, σ. 1).»
3. Μετά το άρθρο 10, παρεμβάλλονται τα ακόλουθα άρθρα:
«Άρθρο 10αΟι ποσότητες οι οποίες, κατά περίπτωση, έχουν εισαχθεί ή χορηγηθεί ενόψει της εισαγωγής τους για το έτος 1997 στο πλαίσιο των παραχωρήσεων που προβλέπονται στον παρόντα κανονισμό, πριν από την τροποποίησή του από τον κανονισμό (ΕΚ) αριθ. 1595/97 (**), καθώς και στον κανονισμό (ΕΚ) αριθ. 1798/94, υπολογίζονται εξ ολοκλήρου στις ποσότητες οι οποίες προβλέπονται, για το έτος 1997, στα παραρτήματα του παρόντος κανονισμού, όπως τροποποιείται από τον κανονισμό (ΕΚ) αριθ. 1595/97.
Άρθρο 10βΟι προσαρμογές τεχνικής φύσεως του παρόντος κανονισμού, συμπεριλαμβανομένης της δημοσίευσης μιας ενοποιημένης έκδοσης, οι οποίες έχουν καταστεί αναγκαίες κατόπιν των τροποποιήσεων της συνδυασμένης ονοματολογίας ή των κωδικών TARIC ή μετά την έναρξη ισχύος όλων των συμπληρωματικών πρωτοκόλλων τα οποία προσαρμόζουν τις ευρωπαϊκές συμφωνίες που αναφέρονται στο άρθρο 1 και άλλες συμφωνίες σχετικά με τα προϊόντα που αναφέρονται στο κεφάλαιο 22 της συνδυασμένης ονοματολογίας, εκδίδονται από την Επιτροπή, σύμφωνα με τη διαδικασία που προβλέπεται στο άρθρο 8.
Άρθρο 10γ1. Αρχής γενομένης από την ημερομηνία θέσης σε ισχύ των συμπληρωματικών πρωτοκόλλων για την προσαρμογή των αναφερομένων στο άρθρο 1 ευρωπαϊκών συμφωνιών, οι παραχωρήσεις που προβλέπονται από έκαστο εξ αυτών των πρωτοκόλλων, αντικαθιστούν τις παραχωρήσεις που προβλέπονται στα παραρτήματα του παρόντος κανονισμού, εκτός από τις παραχωρήσεις που έχουν σχέση με τα προϊόντα τα οποία αναφέρονται στο κεφάλαιο 22 της συνδυασμένης ονοματολογίας.
2. Με την επιφύλαξη της παραγράφου 1, τα άρθρα 2 έως 4 του κανονισμού (ΕΚ) αριθ. 1798/94 εξακολουθούν να εφαρμόζονται για το σύνολο των ποσοστώσεων που προβλέπονται από αυτόν και φέρουν αύξοντα αριθμό μεγαλύτερο του 09.5100, καθώς επίσης και για τις ανάλογες ποσοστώσεις που προβλέπονται από τα συμπληρωματικά πρωτόκολλα για την προσαρμογή των αναφερομένων στο άρθρο 1 ευρωπαϊκών συμφωνιών.
(**) ΕΕ αριθ. L 216 της 8. 8. 1997, σ. 1.»
4. Στο άρθρο 11, το δεύτερο εδάφιο καταργείται.
5. Τα παραρτήματα Ι έως VI αντικαθίστανται από τα παραρτήματα Ι έως VI που αναφέρονται στο παράρτημα του παρόντος κανονισμού.
Άρθρο 2
Ο κανονισμός (ΕΟΚ) αριθ. 1988/93 καταργείται.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Ιουλίου 1997, εκτός από τις παραχωρήσεις που έχουν σχέση με τα προϊόντα τα οποία αναφέρονται στο κεφάλαιο 22 της συνδυασμένης ονοματολογίας, και οι οποίες ισχύουν από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1997.

Labels: 3
18
6